9 Moaposetoloi Petere o ne a kwala a re: “Tota e bile, lo ne lwa bilediwa tseleng eno, ka gonne le Keresete o ne a boga ka ntlha ya lona, a lo tlogelela sekao gore lo latele dikgato tsa gagwe gaufiufi. Ene ka boene o ne a sikara maleo a rona mo mmeleng wa gagwe mo koteng, e le gore re tle re kgaogane gotlhelele le maleo re bo re tshelele tshiamo.” Go tswa foo Petere o ne a nopola mo boporofeting jwa ga Isaia a re: “Mme ‘lo ne lwa fodisiwa ka dititeo tsa gagwe.’” (1 Pet. 2:21, 24; Isa. 53:5) Seno se ne sa bulela baleofi sebaka sa gore ba boelane le Modimo, jaaka Petere a ne a bolela jaana morago ga moo: “Keresete o ne a swa gangwe fela a swela maleo, motho yo o siameng a swela ba ba sa siamang, gore a lo ise kwa Modimong.”—1 Pet. 3:18.